এ প্রসঙ্গে সিএএবির চেয়ারম্যান এয়ার ভাইস মার্শাল এম সানাউল হক বলেন, ‘এভসেক একটি নতুন বিষয় হওয়ায় এ নিয়ে ধোঁয়াশা আছে। এ জন্য বারবার তথ্য চাওয়া হচ্ছে। আমরাও অনেকবার প্রস্তাবিত কাঠামো বদল করেছি। আশা করি, শিগগিরই বাকি কাজ শেষ হবে। তবে এভসেক গঠন না হলেও আমরা নিরাপত্তার কাজে কোনো গাফিলতি করছি না। এডহক ভিত্তিতে বিভিন্ন সংস্থা থেকে জনবল এনে নিরাপত্তা বাড়ানো হয়েছে। কিন্তু তার পরও এয়ারপোর্টের নিরাপত্তা সন্তোষজনক নয়। এটা আরো বাড়াতে হবে। তবে তার অর্থ এই নয় যে নিরাপত্তা উদ্বেগের পর্যায়ে রয়েছে। নিরাপত্তা বাড়াতে জনবল বাড়ানো হচ্ছে, তাদের প্রশিক্ষণ দেওয়া হচ্ছে এবং যন্ত্রপাতির ব্যবহার বাড়ানো হচ্ছে। যাঁরা আমাদের নিরাপত্তা নিয়ে উদ্বিগ্ন ছিলেন, তাঁরা এখন সন্তুষ্ট।’